ระเบียบกรมควบคุมโรคระเบียบกรมควบคุมโรคว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๕ โดยที่เป็นการสมควรกำหนดหลักเกณฑ์และวิธีการสำหรับการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบให้เป็นไปตามพันธกรณีที่ประเทศไทยมีภายใต้ข้อ๕.๓ แห่งกรอบอนุสัญญาว่าด้วยการควบคุมยาสูบ องค์การอนามัยโลก (WHO Framework Convention on Tobacco Control) เพื่อป้องกันการแทรกแซงนโยบายสาธารณะว่าด้วยการควบคุมยาสูบจากผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบทั้งเพื่อกำหนดมาตรการในการติดต่อประสานงานกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบให้เป็นไปด้วยความโปร่งใสอาศัยอำนาจตามความในมาตรา ๓๒แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และฉบับที่แก้ไขเพิ่มเติมอธิบดีกรมควบคุมโรคจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมควบคุมโรค ว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมควบคุมโรคว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๓ข้อ ๔ ในระเบียบนี้เจ้าหน้าที่ หมายความว่าข้าราชการ พนักงานราชการ และลูกจ้างของกรมควบคุมโรครวมถึงบุคคลในสังกัดหน่วยงานอื่นที่มาปฏิบัติราชการภายในกรมควบคุมโรคผู้ประกอบการ หมายความว่าผู้ประกอบการหรือผู้แทนของผู้ประกอบการเกี่ยวกับผลิตภัณฑ์ยาสูบ ซึ่งได้แก่ ผู้ผลิตผู้ขาย ผู้นำเข้า หรือผู้ส่งออกผลิตภัณฑ์ยาสูบผู้ที่มีส่วนเกี่ยวข้อง หมายความว่าบุคคลหรือองค์กรที่มีส่วนเกี่ยวข้องหรือได้รับผลประโยชน์จากอุตสาหกรรมยาสูบทั้งทางตรงและทางอ้อมเช่น สมาคมหรือชมรมผู้เพาะปลูกใบยาสูบ สมาคมหรือชมรมผู้ค้าผลิตภัณฑ์ยาสูบที่ปรึกษากฎหมายหรือทนายความของผู้ประกอบการหรือผู้ประกอบกิจการโฆษณาผลิตภัณฑ์ยาสูบ เป็นต้นผลิตภัณฑ์ยาสูบ หมายความว่าผลิตภัณฑ์ยาสูบตามกฎหมายว่าด้วยการควบคุมผลิตภัณฑ์ยาสูบข้อ ๕ การติดต่อหรือการขอเข้าพบระหว่างเจ้าหน้าที่กับผู้ประกอบการหรือผู้ที่มีส่วนเกี่ยวข้องให้กระทำได้เท่าที่จำเป็นเฉพาะการปฏิบัติการตามกฎหมายว่าด้วยการควบคุมผลิตภัณฑ์ยาสูบหรือมาตรการอื่นใดตามกรอบอนุสัญญาว่าด้วยการควบคุมยาสูบเท่านั้นเพื่อให้สามารถควบคุมผลิตภัณฑ์ยาสูบได้อย่างมีประสิทธิภาพข้อ ๖ การปฏิบัติการตามกฎหมายว่าด้วยการควบคุมผลิตภัณฑ์ยาสูบตามข้อ๕ ได้แก่(๑) การแจ้งรายการส่วนประกอบของผลิตภัณฑ์ยาสูบ(๒) การขอรับหนังสือรับรองการแจ้งรายการส่วนประกอบของผลิตภัณฑ์ยาสูบ(๓)การรับฟังคำชี้แจงเกี่ยวกับกฎหมายว่าด้วยการควบคุมผลิตภัณฑ์ยาสูบซึ่งเจ้าหน้าที่กำหนดให้มีขึ้นเพื่อซักซ้อมความเข้าใจและการปฏิบัติที่ถูกต้อง(๔) การขอคำปรึกษาเกี่ยวกับกฎหมายว่าด้วยการควบคุมผลิตภัณฑ์ยาสูบ(๕) การร้องเรียนเกี่ยวกับกฎหมายว่าด้วยการควบคุมผลิตภัณฑ์ยาสูบข้อ ๗ เมื่อมีการติดต่อระหว่างเจ้าหน้าที่กับผู้ประกอบการหรือผู้ที่มีส่วนเกี่ยวข้องให้เจ้าหน้าที่จัดให้มีบันทึกการติดต่อเพื่อจัดเก็บไว้เป็นหลักฐานโดยมีรายละเอียดอย่างน้อยดังนี้(๑) วันและเวลาในการติดต่อ(๒) ชื่อและตำแหน่งของเจ้าหน้าที่ที่รับผิดชอบ(๓) ชื่อ ตำแหน่งและที่อยู่ของผู้ประกอบการหรือผู้ที่มีส่วนเกี่ยวข้อง(๔) บันทึกสรุปประเด็นของการติดต่อข้อ ๘ กรณีผู้ประกอบการหรือผู้ที่มีส่วนเกี่ยวข้องประสงค์จะขอเข้าพบกับเจ้าหน้าที่เพื่อการปฏิบัติการตามกฎหมายว่าด้วยการควบคุมผลิตภัณฑ์ยาสูบหรือในกรณีอื่นใดเว้นแต่กรณีการขอเข้าพบเพื่อปฏิบัติการตามข้อ ๖ (๑) (๒) หรือ (๓)ให้ผู้ประกอบการหรือผู้ที่มีส่วนเกี่ยวข้องทำหนังสือแสดงความจำนงพร้อมแจ้งวัตถุประสงค์ในการขอเข้าพบถึงผู้อำนวยการสำนักควบคุมการบริโภคยาสูบหรือผู้อำนวยการสำนักงานป้องกันควบคุมโรค เพื่อพิจารณาอนุญาตตามสมควร แล้วแต่กรณีข้อ ๙ กรณีที่ได้มีการอนุญาตให้เข้าพบให้เจ้าหน้าที่ทำหนังสือแจ้งนัดหมายในเวลาอันสมควรถึงผู้ประกอบการหรือผู้ที่มีส่วนเกี่ยวข้องโดยมีรายละเอียดอย่างน้อยเกี่ยวกับวัน เวลา สถานที่ และวาระของการเข้าพบให้เจ้าหน้าที่กำหนดการเข้าพบในวันและเวลาราชการและให้ใช้สถานที่ราชการในการนัดหมายข้อ ๑๐ การเข้าพบเพื่อประชุมระหว่างเจ้าหน้าที่กับผู้ประกอบการหรือผู้ที่มีส่วนเกี่ยวข้องตามข้อ๙ ให้ปฏิบัติดังต่อไปนี้(๑) ให้เจ้าหน้าที่กำหนดวาระการประชุมจำนวนและรายชื่อของผู้เข้าร่วมประชุมอย่างชัดเจน(๒) ให้ผู้ประกอบการหรือผู้ที่มีส่วนเกี่ยวข้องแจ้งชื่อพร้อมหลักฐานยืนยันบุคคล(๓) ก่อนเริ่มการประชุมให้เจ้าหน้าที่จัดให้ผู้ประกอบการหรือผู้ที่มีส่วนเกี่ยวข้องลงนามในหนังสือรับรองว่าจะไม่บันทึกภาพหรือเสียงของการประชุมและจะไม่นำสาระการประชุมไปประชาสัมพันธ์เพื่อประโยชน์ในทางการค้า(๔) ให้เจ้าหน้าที่จัดทำบันทึกรายงานการประชุม(๕)ให้เจ้าหน้าที่เปิดเผยสาระการประชุมต่อสาธารณะและให้ประชาชนสามารถเข้าตรวจดูได้ข้อ ๑๑ หนังสือรับรองตามข้อ๑๐ (๓) ให้เป็นไปตามแบบท้ายระเบียบนี้ข้อ ๑๒ ในกรณีมีปัญหาเกี่ยวกับการปฏิบัติหรือการดำเนินการตามระเบียบฉบับนี้ให้อธิบดีกรมควบคุมโรคเป็นผู้วินิจฉัยชี้ขาดประกาศณ วันที่ ๒๙ กุมภาพันธ์ พ.ศ. ๒๕๕๕พรเทพ ศิริวนารังสรรค์อธิบดีกรมควบคุมโรค[เอกสารแนบท้าย]๑. หนังสือรับรองตามระเบียบกรมควบคุมโรค ว่าด้วยการติดต่อกับผู้ประกอบการและผู้ที่มีส่วนเกี่ยวข้องเกี่ยวกับผลิตภัณฑ์ยาสูบพ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๕ เมษายน ๒๕๕๕ปณตภร/ผู้ตรวจ๑๒ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๒ ง/หน้า ๙/๓ เมษายน ๒๕๕๕